CELEX: 32014D0231
Language: et
Date: 2014-04-14 00:00:00
Title: 2014/231/EL: Nõukogu otsus, 14. aprill 2014 , ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu sõlmimise kohta seoses tagasivõtmisega seotud küsimustega

26.4.2014   
            
            
               ET
            
            
               Euroopa Liidu Teataja
            
            
               L 125/46
            
         NÕUKOGU OTSUS,
   14. aprill 2014,
   ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu sõlmimise kohta seoses tagasivõtmisega seotud küsimustega
   
      (2014/231/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 79 lõiget 3 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Kooskõlas nõukogu otsusega 2014/229/EL (2) allkirjastati 9. novembril 2009 ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vaheline laiahaardelise partnerluse ja koostöö raamleping („leping”), eeldusel et see sõlmitakse hilisemal kuupäeval.
            
         
               (2)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ei osale kõnealused liikmesriigid käesoleva otsuse vastuvõtmisel ning see ei ole nende suhtes siduv ega kohaldatav.
            
         
               (3)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.
            
         
               (4)
            
            
               Lepingu sätted, välja arvatud artikli 34 lõige 3, mis on seotud tagasivõtmisega, kuuluvad eraldi otsuse reguleerimisalasse, mis võetakse vastu paralleelselt käesoleva otsusega (3).
            
         
               (5)
            
            
               Leping tuleks liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse Euroopa Liidu nimel heaks ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vaheline laiahaardelise partnerluse ja koostöö raamleping selle artikli 34 lõike 3 osas (4).
   Artikkel 2
   Lepingu artiklis 41 sätestatud ühiskomitee eesistujaks on liidu välisasjade ja julgeolekupoliitika kõrge esindaja või kõrge esindaja. Sõltuvalt teemast võib ühiskomitees olla esindatud liit või vajaduse korral liit ja liikmesriigid.
   Artikkel 3
   Nõukogu eesistuja esitab liidu nimel lepingu artikli 48 lõikes 1 sätestatud teate.
   Artikkel 4
   Käesolev otsus jõustub selle vastuvõtmise päeval.
   
      Luxembourg, 14. aprill 2014
      
         
            Nõukogu nimel
         
         
            eesistuja
         
         C. ASHTON
      
   
   
      (1)  Nõusolek on antud 26. veebruaril 2014. aastal (Euroopa Liidu Teatajas seni avaldamata).
   
      (2)  Nõukogu 27. oktoobri 2009. aasta otsus 2014/229/EL ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu allakirjutamise kohta (vt käesoleva Euroopa Liidu Teataja lk 16).
   
      (3)  Nõukogu 14. aprilli 2014. aasta otsus 2014/230/EL ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu sõlmimise kohta, välja arvatud tagasivõtmisega seotud küsimused (vt käesoleva Euroopa Liidu Teataja lk 44).
   
      (4)  Lepingu tekst on avaldatud ELTs L 125, 26.4.2014, lk 17, koos otsusega selle allakirjutamise kohta.